(3)

ESRNi haavatavuse hinnang märgib Belgia osas järgmist: a. Belgias on toimunud üldine kodumajapidamiste võlakoormuse tõus, mis tulenes suures osas eluasemeostudeks laenuandmise kiirest tõusust. Kuna krediidistandardeid on viimastel aastatel karmistatud, võib viimasel ajal täheldada selle arengu peatumist. Samas tuleneb mikrotasandi andmetest, et esineb teatavaid kodumajapidamiste gruppe, kelle hüpoteeklaenud on suured võrreldes kinnisvara väärtusega ja kes maksavad suure osa sissetulekust laenu teenindamisse või kelle netofinantsvara tase on madal võrreldes laenutasemega. b. Majandus- või finantsšoki tulemusel, näiteks tööpuuduse kasvu ja/või sissetuleku langusega võib suurema võlakoormusega kodumajapidamistel osutuda raskeks oma laenusid teenindada ja hüpoteeklaenude kohustuste rikkumine võib suureneda, mis võib kaasa tuua pankade otsese laenukahjumi, eriti kui sellega kaasneb elamukinnisvarahindade langus. Lisaks sellele võib majanduse negatiivse arengukäigu teostumisel sellega seotud negatiivne mõju kodumajapidamiste sissetulekule ja varale esialgset šokki veelgi võimendada, mis võimendab ka negatiivset otsest ja kaudset mõju finantsstabiilsusele (näiteks juhul, kui kodumajapidamised peavad oma hüpoteeklaenude teenindamiseks vähendama tarbimist). c. Lisaks sellele on elamukinnisvarahinnad, mis on viimase 30 aasta jooksul oluliselt tõusnud, jätkanud viimastel aastatel sissetulekust või üürist kiiremat tõusu. Nominaalväärtuses on elamukinnisvarahinnad lähedal finantskriisieelsele tasemele. Esineb ka ülehindamise märke, kuid erinevad hindamismudelid ei näita seda üheselt. Elamukinnisvarahinnad, mis on juba kõrged ja tõusutrendis, võivad kaasa tuua kodumajapidamiste võlakoormuse edasise tõusu ja suurendada haavatavate kodumajapidamiste arvu. d. Samas võtab ESRN arvesse mitmete tegurite esinemist, mis leevendavad Belgia elamukinnisvaraturu haavatavust. Esiteks, Belgia kodumajapidamiste finantsvarade väärtus on kogumina võttes ja võlaga võrreldes suhteliselt kõrge. Teiseks, hüpoteeklaenude amortiseerimise tähtaeg on tavaliselt alla 25 aasta, st Belgia kodumajapidamised vähendavad oma võlga võrreldes teiste liidu riikidega suhteliselt kiiresti. e. ESRN võtab arvesse Belgias elamukinnisvara osas rakendatud meetmeid. Üldiselt on Belgia ametiasutused pööranud tähelepanu pankade vastupidavuse tagamisele seoses elamukinnisvara sektorist tulenevate riskidega. Nationale Bank van België / Banque Nationale de Belgique’i (NBB/BNB) detsembri 2013 otsus kohaldada lisanõudeid kapitali adekvaatsuse nõuetele sisereitingu meetodit kasutavate pankade hüpoteeklaenude riskipositsioonide osas, (2) samuti üldsuse teavitamine NBB/BNB poolt, millega soovitati suuremat tähelepanu pöörata elamukinnisvarast tulenevatele riskidele, võib aidata praegust haavatavust vähendada. Samuti on karmistamisel hüpoteeklaenudega seotud maksu mahaarvamisvõimalus. Võib eeldada, et NBB/BNB avalikult võetud kohustus kohaldada täiendavaid kapitalimeetmeid kõrge riskiga laenude käsitlemiseks (st kõrge laenuväärtuse ja tagatisvara väärtuse suhtarvuga), kui need moodustavad jätkuvalt olulise osa uuest laenuandmisest, piirab teataval määral edasist haavatavuse kasvu. Samas ei ole vastu võetud meetmeid, mis otseselt käsitleksid kõrge laenukoormusega kodumajapidamistega seotud haavatavust. Kuigi rakendatud poliitikameetmed on kohased, võttes arvesse elamukinnisvara haavatavuse olemust Belgias, võib selle käsitlemiseks sellest mitte piisata,